6.9.2022
SL
Uradni list Evropske unije
C 342/19 torek 15. februarja 2022
predsednica Komisije v svojem pismu o nameri k stanju v Uniji v letu 2021; poziva Svet, naj te predloge hitro sprejme, da se bodo uporabljali od leta 2023; poziva države članice, naj premislijo o zavzemanju za podobne mednarodne sporazume za druge vrste ustreznih davkov;
Priporočila in področja za reforme
17. opozarja, da je na področjih, ki so zelo pomembna za delovanje enotnega trga, denimo obdavčevanje, in unije kapitalskih trgov, potrebna dodatna harmonizacija, in sicer z boljšim usklajevanjem med državami članicami ali z ukrepi EU;
18. poudarja, da države članice še vedno uporabljajo različna merila za določanje statusa davčnega rezidentstva, kar ustvarja tveganje dvojne obdavčitve ali dvojne neobdavčitve; v zvezi s tem želi spomniti na pobude iz akcijskega načrta Komisije iz julija 2020, katerih namen je do leta 2022 ali 2023 predstaviti zakonodajni predlog za pojasnitev, kdaj naj davčni zavezanci s čezmejnimi dejavnostmi v EU štejejo kot rezidente za davčne namene; z zanimanjem pričakuje ta predlog, katerega cilj bi bil zagotoviti bolj dosledno opredeljevanje davčnega rezidentstva na enotnem trgu;
19. ugotavlja, da je zaradi digitalizacije in močnega zanašanja na neopredmetena sredstva, ki so izziv za trenutne davčne sisteme, potrebna visoka stopnja usklajevanja politik, da bi vzpostavili enake konkurenčne pogoje in zagotovili, da digitalna podjetja pravično prispevajo k družbam, v katerih poslujejo; ugotavlja, da so nekatere države članice uvedle nacionalne digitalne davke kljub trenutno potekajočim pogajanjem na ravni EU in OECD; ugotavlja, da je to pozitivno vplivalo na mednarodno razpravo; poudarja, da bi bilo treba te nacionalne ukrepe odpraviti, ko bo sprejeta učinkovita mednarodna rešitev;
20. želi spomniti, da se je EU dogovorila, da bo izvajala nova lastna sredstva na podlagi digitalnega davka, s katerimi bo financiran instrument za okrevanje NextGenerationEU, ter poziva Komisijo, naj predstavi alternativne predloge, ki bodo skladni z mednarodnimi zavezami;
21. obžaluje, da so razlike pri davčnih odtegljajih in postopkih za vračilo davčnih odtegljajev še vedno znatna ovira pri dodanem povezovanju unije kapitalskih trgov; pozdravlja napoved Komisije, da bo predlagala zakonodajno pobudo za uvedbo skupnega standardiziranega vseevropskega sistema za oprostitev davčnega odtegljaja pri viru;
22. obžaluje davčne spodbude za zadolževanje, ki omogočajo radodarne davčne olajšave za plačila obresti, medtem ko stroškov lastniškega financiranja ni mogoče ublažiti na podoben način; izpostavlja strukturno pomanjkljivost, s katero se soočajo podjetja, ki se zanašajo na lastniško financiranje, zlasti mlada in majhna podjetja s slabim dostopom do posojil; ugotavlja, da bi lahko davčne spodbude za zadolževanje podjetja spodbudile k pretiranem zadolževanju;
23. ugotavlja, da države članice uporabljajo zelo različne davčne spodbude za zadolževanje; ugotavlja, da so nekatere države članice uvedle olajšave za lastniški kapital, da bi rešile to vprašanje; želi spomniti, da se nekatere teh olajšav za lastniški kapital uporabljajo kot luknje v davčni zakonodaji, ki multinacionalnim podjetjem omogočajo umetni odbitek nacionalnih obresti; poudarja, da je zaželen skupni evropski pristop, s katerim bi preprečili izkrivljanja na enotnem trgu;
24. želi spomniti, da je mogoče tovrstno pristranskost obravnavati tako, da se omogoči nov odbitek stroškov, povezanih z lastniškim financiranjem, ali možnosti za odbitek obresti; želi spomniti, da je Parlament predlagal omejitev odbitka za presežne stroške izposojanja do 20 % dobička davčnega zavezanca pred obrestmi, davki in amortizacijo, Svet pa je sprejel višji prag do 30 % (10); želi spomniti da je po navedbah OECD razmerje 30 % verjetno previsoko za učinkovito preprečevanje erozije davčne osnove in preusmerjanja dobička (11);
(10) (11)
Stališče Evropskega parlamenta z dne 8. junija 2016 o predlogu direktive Sveta o določitvi pravil proti praksam izogibanja davkom, ki neposredno vplivajo na delovanje notranjega trga (UL C 86, 6.3.2018, str. 176).
OECD, Public Discussion Draft – BEPS Action 4: Interest Deductions And Other Financial Payments (Osnutek za javno obravnavo – ukrep BEPS št.
4: Odbitki obresti in druga finančna plačila), 2014.